Veikindi skal tilkynna í INNU hvern veikindadag fyrir kl. 11:00 og staðfesta skriflega ef um veikindi lengur en tvo daga er að ræða . Slík vottorð skal endurnýja á hverju skólaári . Skólasókn , að frádregnum staðfestum veikindum ( þ.e. umfram tvo fyrstu daga veikinda ) , skal vera 87% hið minnsta . Að öðrum kosti eiga nemendur ekki visa skólavist á næstu önn . Sé skólasókn undir 87% í lok annar getur skólinn ákveðið að bjóða nemendum skólasóknarsamning á næstu önn með skilyrðum um betri skólasókn en almennar reglur segja til um . Tekið er sérstakt tillit til þrálátra veikinda . Einnig er tekið sérstakt tillit til nemenda sem verða mikið veikir eða þurfa að fara oft til læknis . Mjög mikilvægt er að nemendur og forráðamenn fylgist vel með mætingum til að komast hjá því að fá áminningu , brottvísun og / eða höfnun á skólavist á næstu önn . Nemandi sem ekki nær 87% skólasókn á ekki vísa skólavist á næstu önn . Nemendur sem fá 9 eða 10 í skólasókn fá eina einingu á önn , að því tilskildu að raunmæting sé yfir 89% , sem fer í val á öllum námsbrautum . Nemandi sem mætir mjög vel fær þannig einingar í val fyrir það eitt að mæta ; auk þess sem hann nær líka oftast betri árangri í námi . Nemandi getur að hámarki fengið 9 einingar fyrir skólasókn á námsferli sínum . Ef nemendur vilja gera athugasemd við fjarvistaskráningu sína verða þeir að koma henni skriflega til viðkomandi kennara sem leiðréttir ef þörf krefur . Ekki er hægt að leiðrétta fjarvistir lengra aftur í tímann en sem nemur tveimur vikum og gildir þá einu hvort komið er með vottorð eða ekki . Skólasókn og námsárangur fylgjast að . Endurskoðað og breytingar samþykktar í skólaráði 4.12.2019 .